થોડી ક્ષણ માટે આંખ બંધ કરો અને તમારી આજુબાજુ આવી રહેલા અવાજો પર ધ્યાન આપો, દરેક અવાજ તમને કશુક યાદ અપાવી જાય છે, પણ એવા કેટલાંય અવાજો છે જે આપણે સાવ ભૂલી ગયા છે, કે હવે કદાચ આપણી આજુબાજુ એવા અવાજો રહ્યા જ નથી? દરેક અવાજ સાથે પળો અને યાદોનો સંબંધ છે. આ ઈંસ્ટોલેશન આવાં જ કેટલાક પરિચિત અવાજોનું સંગ્રહાલય છે. આવા દુર્લભ અવાજોને ફરીથી રેકોર્ડ કરી, તેને તમારી સામે પ્રસ્તુત કરવામાં આવશે. તમારી સ્મૃતિમાં દટાયેલા અવાજોને ફરીથી જીવંત કરવા, ફરીથી તેની યાદો તાજા કરવા આ ઈન્ટરેક્ટીવ મ્યુઝીયમની મુલાકાત જરૂર લેજો.